**KRITERIJI ZA OCJENJIVANJE - 1. C razred – LIKOVNA KULTURA**

**Prema Pravilniku o načinima, postupcima i elementima vrednovanja učenika u osnovnoj i srednjoj školi ( članak 12. ) u prvome polugodištu prvoga razreda osnovne škole učitelj prati učenikova postignuća, ali ga ne ocjenjuje brojčano, nego ga odgojno – obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju.**

|  |  |
| --- | --- |
| **OCJENA** | **POSTIGNUĆA** |
| ODLIČAN (5) | -**poznaje i razumije likovni** pojam i sadržaj nastavne teme  -**realizira zadani likovni** problem i uočava ga na ostalim radovima  -**uvijek se izražava originalno**  -**unosi originalnost i kreativnost** u likovnom izražavanju  -**izrazito zainteresiran** za likovne aktivnosti  -**pokazuje interes i** skrb za kulturnu i prirodnu baštinu  -**samoprosuđuje kvalitetu** svog i ostalih radova te ima izrazitu prostornu orijentaciju  -**samostalno prati** likovni sadržaj rada i izražava se bogatim likovnim jezikom  -**razumije i pravilno** primjenjuje likovne tehnike i sredstva  -**pokazuje interes** za posjet muzejima i galerijama  - **opaža i komentira likovne elemente** u svojoj okolini |
| VRLO DOBAR (4) | -**uočava likovni problem** i ponekad ga realizira  -**slike i crteži bez mnogo** detalja  -**zainteresiran za likovne** aktivnosti  -**ima dobru prostornu** orijentaciju  -**gotovo samostalno prati likovni** sadržaj rada i izražava se jednostavnim likovnim jezikom  -**spretan u primjeni** likovnih tehnika |
| DOBAR (3) | -**slika i crta uglavnom bez detalja**  -**više boja u slikanju** koristi samo uz poticaj  -**nezainteresiran z**a likovne aktivnosti  -**slabo se orijentira u** **prostoru, likovi bez proporcija, likovni problem riješen u tragovima**  -**djelomično primjenjuje** određene likovne tehnike  -**potrebno ga je poticati** i nadzirati u radu |